# **Søknad om å opprettholde forskergruppen i psykososialt arbeid ved Høgskolen i Østfold**

Masterstudiet i psykososialt arbeid er knyttet til forskergruppen i psykososialt arbeid (FOUPSA). [http://www2.HiØ.no/nor/avdeling-for-helse\_-og-sosialfag/fou-ved-avdeling-hs/psykososialt-arbeid-i-helse--og-sosialfaglig-praksis?lang=nor](http://www2.hiof.no/nor/avdeling-for-helse_-og-sosialfag/fou-ved-avdeling-hs/psykososialt-arbeid-i-helse--og-sosialfaglig-praksis?lang=nor)

Forskergruppen har som mål å bidra til utviklingen av faget psykososialt arbeid og å sikre forskningsrelatert undervisning for Høgskolen i Østfolds eget masterprogram i psykososialt arbeid samt å arbeide aktivt for å styrke og videreutvikle samarbeidet mellom praksisfeltet og høgskolen. Dette gjøres bl.a. gjennom å

* fremme forskning og utviklingsarbeid f.eks. ved å bistå medlemmene i forbindelse med søknad om forskningsmidler
* fremme muligheter for publisering og formidling av forskning og utviklingsarbeid
* arrangere workshops, temadager, seminarer m.m.
* fremme samarbeid internt og eksternt
* bygge og vedlikeholde nettverk regionalt, nasjonalt og internasjonalt
* legge til rette for masterprosjekter hos samarbeidspartnere i praksisfeltet
* oppmuntre til, og bistå tidligere masterstudenter i forbindelse med, artikkelskriving basert på masteroppgaven

**MEDLEMMER I FORSKERGRUPPEN**

Forskergruppen har medlemmer med ulik fagbakgrunn og har medlemmer som har sitt virke både innenfor og utenfor Høgskolen i Østfold. Noen av personene som er knyttet til forskergruppen i psykososiale arbeid er også medlemmer i andre forskergrupper ved HiØ da interesseområder, fagfelt og forskning «passer inn» flere steder.

Medlemslisten blir oppdatert jevnlig og ser per i dag slik ut:

1. Svalastog, Anna Lydia professor HiØ og leder av forskergruppen
2. Dahl, Ulf P. førsteamanuensis etteravtale HiØ
3. Foss, Espen Marius førsteamanuensis HiØ
4. Grønneberg, Siv Vea høgskolelektor HiØ
5. Hansen, Heidi Aarum førsteamanuensis HiØ
6. Huby, Guro førsteamanuensis HiØ
7. Kristoffersen, Nina M. J. førsteamanuensis HiØ
8. Lillian Lillemoen, forsker, Dr.polit, Senter for medisinsk etikk, Institutt for helse- og

samfunn,Universitetet i Oslo

1. Ringstad, Øystein førsteamanuensis HiØ
2. Strømmen Lile, Hadi førsteamanuensis HiØ
3. Sørhaug, Christian førsteamanuensis HiØ
4. Ramstad, Mette førsteamanuensis HiØ
5. Olsen, Eva teamleder, Fredrikstad kommune
6. Paulsen, André prosjektleder og vernepleier Sarpsborg kommune
7. Toreld, Marie seniorrådgiver kriminalomsorgen og høgskolelektor HiØ

I tillegg har vi et nettverk rundt forskergruppen der vi samarbeider om utvikling av undervisning og forskning, samt internasjonalisering, til beste for masteren i psykososialt arbeid. Til og fra gjestes vi av dem, eller de deltar inn i aktiviteter som bokprosjekt, og vi inviteres og besøker dem på deres arbeidsplasser (2015 var vi på Ahus, 2016 var vi i Halden fengsel, og 2017 har vi vært på Tyrili-stiftelsen i Oslo samt ved Halden fengsel i Halden).

1. Myhre, Kristin førstelektor HiØ
2. Stjernholm, Katrine førsteamanuensis HiØ
3. Björktomta, Siv-Britt førsteamanuensis (Fil. Dr.) sosialt arbeid, Uppsala universitet
4. Kristvik, Ellen forsker, Akershus universitetssykehus
5. Rødsmoen, Espen rådgiver metode og innhold, Halden fengsel, Kriminalomsorgen
6. Sanda, Solfrid Bratland førsteamanuensis, Høgskolen i Sørøst Norge
7. Wangensteen, Turid PhD kandidat Høyskolen i Lillehammer, forsker Tyrilistiftelsen
8. Werner, Anne forsker, Akershus universitetssykehus

Medlemmene i forskergruppen for psykososialt arbeid fungerer som resurser for master i psykososialt arbeid. Av de 23 medlemmene har 15 hatt undervisning eller veiledning med studentene siste to årene, de aller fleste i flere omganger. Dette gjør forskergruppen til en viktig resurs for masterstudiet, det skaper kontinuitet og stabilitet.

**Representasjon fra og kobling til yrkesfeltet**

Forskergruppen har på ulike måter representanter fra og kobling til yrkesfeltet f.eks.:

Marie Toreld, Kriminalomsorgen, Østfold friomsorgskontor

Eva Olsen, Fredrikstad kommune, Helsehuset, Friskliv og mestring

André Paulsberg, Sarpsborg kommune, Boveiledertjenesten

Espen Rødsmoen, Kriminalomsorgen, Halden fengsel, Ansvarlig for program og innhold

FoU Tyrilistiftelsen

Guro Huby, prosjektleder «tricky transitions»

Espen M. Foss, fagrådsmedlem i Trygg Læring (tidligere nasjonalt forum for skolemegling), samt operativ i aksjonsforskningsprosjekt i samarbeid med Røde Kors og Halden fengsel

**Utvikling og formalisering av forskningssamarbeid og forskernettverk**

Høsten 2014:

Høsten 2014 ble det gjort et forarbeid i form av to søknader der forskergruppen for psykososialt arbeid, ved HS sin dekanus, var **medsøkere** på søknader som ledet til at Joachim Allgaier fikk finansiering av Universitet i Klagenfurt for å komme to uker i februar 2015 til HIØ, og Kate Senior ble finansiert av Universitetet i Wollongong for å komme tre uker i mai våren 2015. I tillegg kunne Kate Senior komme tilbake høsten 2016 for deltagelse på SHARK-workshopen.

2015:

Både Joachim Allgaier og Kate Senior holdt **offentlige forelesninger og seminarer** mens de var ved HiØ i Fredrikstad. Allagier 1. mars 2016 og Senior Allgaiers besøk var avgjørende for å få på plass NKL-nettverket, og en forutsetning for at vi høsten 2016, sammen med Srecko Gajovic skrev en Editorial og lanserte NKL-nettverket i Croatian Medical Journal. Samt at Allgaier og Svalastog publiserte en NKL-tekste om helsekommunikasjon i det digitale samfunnet oktober 2016.

Kate Senior holdt foredrag også for masterstudentene i psykososialt arbeid. Det var studentene som da sa at de ønsket å få henne tilbake til HiØ for å lære body mapping som metode. Dette ble gjennomført, ønsket oppfylt, ved workshopen oktober 2016. I tillegg kom møte med Ahus og videreføring av selvetnografisk bokprosjekt.

2016:

Forskergruppen i psykososialt arbeid har hatt 12 forskerseminar 2016 (seks på våren og seks på høsten) og våren 2017 er det planlagt åtte forskerseminar (seks er gjennomført per d.d.) Det er i tillegg gjennomført ulike typer workshop, temadag og konferanse m.m. Se oversikt for aktivitet 2016 og 2017 sist i dokumentet.

**FORSKERNETTVERK KNYTTET TIL FORSKERGUPPEN**

Forskergruppen i psykososialt arbeid har medlemmer ved og utenfor HiØ. Dette gjør at forskergruppen i seg selv kan sies å være et nettverk. Nasjonalt har vi knyttet forskergruppen opp mot for oss viktige enheter gjennom konkrete kontaktpersoner.

Nasjonalt:

a) Ellen Kristvik og Anne Werner ved Ahus

Etikk og refleksivitet er sentrale temaer i masterstudiet ved HIØ. Dette gjorde at vi involverte oss i følgende prosjekt. I mai 2015 var Anna Lydia Svalastog og gjesteforsker ved HiØ Kate Senior invitert til Ellen Kristvik og Anne Werner til en halvdag med lunsj på Ahus. Møtet initierte et samarbeid om et allerede startet **refleksivt** bokprosjekt – en **selvetnografisk bok** skrevet av MA og PHD studenter og deres akademiske lærere, med Kate Senior som hovedansvarlig. Møtet på Ahus ble fulgt opp høsten 2015 på HiØ ved seminarer med masterstudenter der Ellen Kristvik deltok og presenterte metodikk knyttet til **prosess-skriving** (Studentene hadde siden tidligere fått undervisning om etnografisk metode og etnometodologi). Dette arbeidet har vært hvilende under 2016, og skal gjenopptas i løpet av 2017. Bokprosjektet er på engelsk. Hovedredaktør er Kate Senior, og forfattere er PHD studenter i Australia, samt at MA studenter og lærere ved masterstudiet i psykososialt arbeid ved HiØ også er invitert.

b) Turid Wangensten og Tyrili-stiftelsen

Masteren i psykososialt arbeid har på emne 3 fordypningsemner som vi overfor NOKUT er pliktige å gi for å kunne opprettholde masteren. Etter at Ulf Peter Dahl gikk i pensjon har vi manglet ansatte med kompetanse på fordypning ′rus′. Dette bestemte vi å ta tak i og også løse våren 2017. Vi har derfor særlig knyttet til oss Turid Wangensten som har et pågående prosjekt og barn med forelder med misbruk. Rus og kriminalomsorg hører tett sammen, og vi har valgt å holde disse temaene sammen. I mars 2017 møttes forskergruppen i psykososialt arbeid og ansatte ved FoU Tyrlili-stiftelsen og avtalte videre samarbeid. I dette nettverk inngår også Espen Rødsmoen, ansvarlig for program og innhold i Halden fengsel.

c) Espen Rødsmoen og Halden fengsel

Høsten 2015 diskuterte forskergruppen i psykososialt arbeid hvordan vi forholdt oss til at samarbeidsavtalen med Halden fengsel var på veg å gå ut. Ulf Peter Dahl var koordinator for dette samarbeidet og hadde vært ansvarlig for tidligere avtaler. Han ble nå, av FOU-leder Finn Samuelsen, bedt om å sikre en oppfølging i form av fornyet kontrakt. I januar 2016 møttes HiØ (ved Ulf Peter Dahl og Marie Toreld) og Halden fengsel, og samarbeidet ble fulgt opp gjennom et nytt møte desember samme år (der Anna Lydia Svalastog representerte forskergruppen i psykososialt arbeid). Det første forskerseminaret for forskergruppen i psykososialt arbeid i januar 2017 bestod av et forskerseminar der Halden fengsel presenterte seg selv, sine ønsker og behov, og der vi bestemte å satse på videre samarbeid. Halden fengsel ble invitert til å møte MA-studentene februar 2017, og forskergruppen ble invitert til Halden fengsel i april. Ved vårens siste forskerseminar i slutten av mai skal vi gjøre noen første konklusjoner og gi konkresjon til retning og innehold i det videre samarbeidet.

Internasjonalt:

**a) Navigating Knowledge Landscapes**

Flere av gruppemedlemmene inngår i Navigating Knowledge Landscapes, et europeisk forskernettverk ledet av Anna Lydia Svalastog, [Srećko Gajović](http://www.researchgate.net/profile/Srecko_Gajovic" \o "Research Gate - ekstern lenke) (Universitet i Zagreb) og [Joachim Allgaier](http://www.ifz.aau.at/Team/Wissenschaftliche-MitarbeiterInnen/Allgaier-Joachim) (Universitet i Klagenfurt).

Nettverket innebærer samarbeid på tvers av ulike fag ved HIØ: informatikk, sykepleie, bachelor og master ved HS: Harald Holone, Øystein Ringstad, Heidi Aarum Hansen, Christian Sørhaug, Anna Lydia Svalastog. Internasjonalt omfatter nettverket 54 medlemmer og 22 land. <http://knowledge-landscapes.hiim.hr/>

Nettverket tematiserer kommunikasjon, helse og medisin i dagens digitale samfunn. Nettverket har [det kroatiske medisinske tidsskriftet](http://www.cmj.hr/)  Croatian Medical Journal (CMJ) som publiseringsplattform. Fra August 2015 – i dag har nettverket 10 publikasjoner, hvorav HiØ ansatte er involvert i 5 av publikasjonene: <http://knowledge-landscapes.hiim.hr/index.php/publications/>

Nettverket har gjennomført 5 nettverksmøter ved 5 ulike internasjonale universitet (det femte nettverksmøtet gjennomføres i disse dager), samt vært med på offentlige arrangementer som har vært arrangert samtidig. Ved alle disse offentlige arrangementene har personale fra HiØ vært representert:

1. Zagreb september 2015: NKL-panel ved GlowBrain workshop, Zagreb Universitet, Kroatsia
2. Bilbao februar 2016: NKL-workshop ved Duesto, Universitet i Bilbao, Spania
3. York juni 2016: NKL-presentasjon ved Science and Technology Round Table Work Shop SATSU & Universitetet i York, UK
4. Tenerife november 2016: NKL-sesjon ved DIPEx International Health Narratives conferansen ved La Laguna, Universitetet på Tenerife, Spania.
5. Knyttet til det 5. nettverksmøte holdes det en internasjonal konferanse i Halden 27. april.

NKL-nettverket har utviklet to COST Action søknader. Dette arbeidet har i sin tur generert eksterne forskningsmidler, PES-midler (forskningsplanleggingsmidler) fra det norske forskningsrådet:

* 2016: 75.000 kr
* 2017: 50.000 kr

Hyggelig for oss er at vi har fått vite fra HiØ sentralt (Audun Amundsen) at vår COST Action søknaden var vesentlig for at HiØ totalt sett fikk 400.000 kr fra NFR i planleggingsmidler 2016.

**b) SHARK**

Sammen med Hadi Strømmen Lile leder Anna Lydia Svalastog forskernettverket SHARK. SHARK består av Harald Gaski og Ketil Lenert Hansen (begge Norges Arktiske Universitet), Stephen Minton (Trinity College Dublin), Shawn Wilson (Northern Rivers Universitetet Lismore), Richard Chenhall (Melbourne Universitetet Melbourne), Kate Senior (Wollongong universitetet Wollongong).

i) To dagers workshop for MA studenter og kollegaer

Høsten 2016 gjennomførte SHARK en to dagers workshop for masterstudentene i psykososialt arbeid, samt at en del ansatte utenfor masteren også deltok. Dette ble svært vellykket, både fordi det er med å sikre studentene en videre, internasjonal sammenheng, og fordi det på vegne av HiØ styrker internasjonalt samarbeid og bidrar til at HiØ sin historie også inneholder undervisning som er arrangert og gjennomført på engelsk.

(Separat program legges ved)

ii) Prosjektsøknad

* Høsten 2016 utviklet SHARK et nytt forskningsprosjekt som ble sendt fra HiØ (med Anna Lydia som hovedsøker) til forskningsrådet
* Våren 2017 ble søknaden noe utvidet og sendt til en annen del av forskningsrådet

iii) I juni 2017 samles 2-3 av forskeren for å ferdigstille 1-2 artikkelprosjekt.

**AKTIVITETER**

Vi vil her løfte frem og gi en kort beskrivelse av noen aktiviteter som går utover forskerseminarenes avgrensede 2-timers treffer under 2016 og 2017. Se også vedlagt oversikt over aktivitet i 2016 og 2017 og programmer for arrangementer ved HiØ.

**Faglig utvikling og ekstern finansiering:**

Forskergruppa brukes som arena for at alle deltagere skal få diskutert sine artikler eller andre tekst-prosjekter som er i prosess: bl.a. Øystein Ringstad, Ricard Eriksson, Hadi Strømmen Lile, Espen Marius Foss, Anna Lydia Svalastog. Så er forskergruppa også arenaen for utviklingen av bokprosjektet, den nye antologien i psykososialt arbeid.

Forskergruppa brukes som arena for å utvikle prosjektsøknader:

* SHARK prosjekt søknad 2016
* PhD prosjekt søknad for Siv-Vea Grønneberg 2016 og 2017

**Akademisk sosialisering:**

For forskergruppen i psykososialt arbeid er det viktig å synligjøre studentenes prosjekter og å legge til rette for samarbeid med tidligere studenter. Forskergruppen arbeider derfor aktivt bl.a. med å bistå tidligere masterstudenter i psykososialt arbeid i å skrive forskningsartikler basert på masteroppgaven. I 2016 har André Paulsberg og Marie Toreld lagt frem utkast til artikler for forskerseminaret, fått til bakemeldinger og jobber videre mot målet om publisering. I 2017 har tidligere masterstudent Lene Vestby lagt frem et utkast til artikkel som hun har skrevet sammen med sin tidligere veileder Nina Kristoffersen.

Masterstudenter (emne 3) og medlemmer i forskergruppen deltok sammen på en workshop i psykososialt arbeid om metode; Narratives and body-mapping, som ble hold ved HiØ 24. og 25. oktober 2016.

Et klart uttalt mål med samarbeidet med Halden fengsel er bl.a. å legge til rette for forskning på masternivå i fengselet. Espen Rødsmoen har våren 2017 forelest på emne 4 i master i psykososialt arbeid og da bl.a. invitert til forskning i Halden fengsel.

Fire studenter fra master i psykososialt arbeid deltok i seksdagers instruktøropplæring i Gatemegling i Halden fengsel, som del av sin praksis. Dette planlegges som et videre komparativt aksjonsforskningsprosjekt der masterstudentene får mulighet våren 2018 å gjøre nærmere undersøkelser som del av sin masteroppgave i psykososialt arbeid.

Tidligere masterstudenter (kull 2012) har bidratt aktivt i utformingen av erfaringsrapport og manual for masterseminarene emne 6-8 som er skrevet av Anna Lydia Svalastog, Nina Kristoffersen og Marie Toreld i 2017.

Tidligere og nåværende masterstudenter (emne 6) i psykososialt arbeid er blitt invitert til å delta på temadag om etikk, forskning og forskningsetikk som arrangeres 8. mai 2017.

I møtet med FoU Tyrili Kampen i mars 2017 var masterstudenters mulighet for å delta i og å gjennomføre forskning knyttet til Tyrili og FoU Tyrili et tema og mulighetene for dette ble bekreftet.

De tre tidligere masterstudentene Eva Olsen, André Paulsberg og Marie Toreld har lagt frem sin masteroppgave og prosessen fra tanke til ferdig masteravhandling for masterstudentene i emne 3 (høst 2016) og emne 6 (vår 2017)

**Bokprosjekt**

Antologi i psykososialt arbeid

Et av de større prosjektene som er initiert av denne forskergruppen de seneste årene er å skrive en ***antologi i psykososialt* *arbeid.*** Dette bokprosjektet startet opp høsten 2016. Anna Lydia Svalastog, Nina Kristoffersen og Hadi Strømmen Lile er redaktører, og høsten 2016 skrev og presenterte de for bidragsyterne et innledningskapittel som også fungerer som referansekapitel for bokens øvrige kapitler. Bidragsyterne sendte inn synopsis til eget kapittel i januar 2017, abstract i mars 2017 og første utkast til kapittel skal sendes inn i mai 2017. Som en del av prosessen i arbeidet med boken og for å sikre progresjon er det gjennomført bok-workshop 13. desember 2016, 27. mars 2017 og skal gjennomføres en lunsj til lunsj workshop 30. – 31. mai. Ved sistnevnte workshop vil det bli gitt tilbakemelding på kapittelutkastene. Bokprosjektet planlegges fullført 2018.

Bidragsytere til antologien i psykososialt arbeid:

*- HiØ*: Hadi Strømmen Lile, Anna Lydia Svalastog, Nina Kristoffersen, Espen Foss, Ulf Petter Dahl, Guro Huby, Øystein Ringstad, Heidi Aarum Hansen, Christian Sørhaug

*- Universitetet i Oslo, Senter for medisinsk etikk*: Anne Kari Heggestad og Lillian Lillemoen

*- Universitetet i Oslo, Institutt for kriminologi og rettssosiologi*: Trond Welstad

*- Uppsala universitet, Sociologiska institutionen:* Siv Björktomta

*- Tidligere masterstudenter:* Eva Olsen, André Paulsberg og Marie Toreld

*- Tyrilistiftelsen FoU:* Turid Wangensteen og Hanne Lorimer Aamodt

Selvetnografiske narrativer

I samarbeid med professor Kate Senior ved Wollongong University og forsker Ellen Kristvik ved Akershus universitetssykehus (ahus) er masterstudentene ved HiØ inkludert i et **bokprosjekt om selvetnografiske narrativer**. Denne boken skal gis ut på engelsk. (Se ovenfor)

Navigating Knowledge Landscapes

NKL-nettverket har initsiert en antologi om helse i det digitale samfunnet. Redaktører for antologien er Srecko Gajovic (Universitetet i Zagreb), Andrew Webster (Universitetet i York) og Anna Lydia Svalastog (HiØ).

**VEDLEGG arrangementer ved HiØ**

Program SHARK Workshop 2016

Program BOK Workshop 2017

Program Etikk temadag 2017

Program NKL konferanse og nettverksmøte 2017

**For publikasjoner:** Se CRISTin for den enkelte medlem av forskergruppen

**Forskergruppen for psykososialt arbeid: aktiviteter 2016**

Forskerseminarenes omfang er to timer per seminar med mindre annet angis her. Hovedtema for seminaret fremgår av beskrivelsene under.

**Aktiviteter gjennomført våren 2016**

Forskerseminar: Mandag 1. feb.         Presentasjon av to nye medlemmer Hadi Strømmen Lile og Christian Sørhaug

Forskerseminar: Mandag 22. feb.  
Tekstunderlag: «Intervjuet med Ole», Hadi Strømmen Lile  
I tillegg var prosjektsøknad til COST Action «A comparative study of human rights education in Norway and Sweden» tema for seminaret

Forskerseminar: Mandag 14. marsTekstunderlag: «Sorting things out» (kap. 5) Bowker og Leigh Star og «The social contructions of what?» kap 4, Hacking

Forskerseminar: Mandag 4. april  
PhD hjemmel, psykososialt arbeid - feb. 2016, forskningsprogram  
Kapittel om religion og makt, Anna Lydia Svalastog  
Konsept for bokprosjekt og økonomi

Forskerseminar: Mandag 25. april  
planlegging workshop 24. – 25. oktober 2016  
Orientering om at Cost Action søknad er ferdig og sendt

Forskerseminar: Mandag 20. juni  
Tekstunderlag: S. Minton og Ketil L. Hansen

**Aktiviteter gjennomført høsten 2016**

Forskerseminar: Mandag 22. aug.           Srecko Gajovic: How to publish in international referee journals. Presentation of frames, practices and policies of Croatian Medical Journal (CMJ)   
Diskusjon av høringsuttalelse om faglig organisering ved avdeling for helse- og sosialfag.

Forskerseminar: Mandag 19. sept.        Siv Vea Grønneberg: Prosjektbeskrivelse PhD prosjekt

Forskerseminar: Mandag 17. okt.         Hadi Strømmen Lile & Anna Lydia Svalastog: Prosjektbeskrivelse

Forskerseminar: Mandag 14. nov.            André Paulsberg: Artikkelutkast basert på masteroppgave

Forskerseminar: Onsdag 16. nov.       Guro Øyen Huby: Presentasjon av ROP med vekt på "brukersentrert" tjeneste og hva det betyr.

Workshop: 24. – 25. okt.    kl: 9:15 – 16:00          Workshop psychosocial work.   
Programmet finner du ved å [klikke her.](http://www2.hiof.no/neted/modules/archive/front/file.php?data=33ce39bb8fbcfd54bcaf9eb81c80a8d0)  
Poster for workshopen [finner du her.](http://www2.hiof.no/neted/modules/archive/front/file.php?data=38dc7bd1809e6e8f776af0b55857a588)  
På denne workshopen deltok studenter ved masterutdanningen og medlemmer i forskergruppen i psykososialt arbeid.

Forskerseminar: Mandag 12. des.           Marie Toreld: Artikkelutkast basert på masteroppgave

Bok-workshop: Tirsdag 13. des.   kl.11:00–17:00Forskergruppens medlemmer inviteres til bok-workshop: Antologi psykososialt arbeid. Oppstart av bokprosjektet.

**Annet:**

Panel på MA studiet i informatikk: Mandag 22. Aug.kl.14:00 - 15:00 Forskerseminarets NKL-medlemmer Ulf P. Dahl, Christian Sørhaug, Harald Holone, Anna Lydia Svalastog og Srecko Gajovic var panel på MA-studiet i informatikk. Panelet kom direkte etter professor Srecko Gajovics forelesning for informatikkstudentene. Arrangør: Harald Holone.  

**Internasjonale arrangementer som forskergruppen er involvert i:**

11.-12. November 2016 Tenerife: DIPEx International is a collaborating partner to Navigating Knowledge Landscapes (NKL). At the DIPEx conference Health Narratives, the NKL-network holds a Parallel SESSION of the conference: “Change and obstruction in the web of on-line health information “. Chair: Anna Lydia Svalastog. <http://www.healthnarratives.org/en/>

10. November 2016: 4th Navigating Knowledge Landscapes network meeting, Universidad de La Laguna, Santa Cruz, Tenerife. Host: Emilio J. Sanz. <http://knowledge-landscapes.hiim.hr/index.php/events/>

**Forskergruppen i psykososialt arbeid – aktivitetsplan 2017**

Forskerseminarenes omfang er to timer per seminar med mindre annet angis her. Hovedtema for seminaret fremgår av beskrivelsene under.

**Aktivitet våren 2017**

Forskerseminar 09.01            
Espen Rødsmoen, rådgiver for fag og innhold i Halden fengsel. Informasjon om Halden fengsel og samtale om videre samarbeid.

Forskerseminar 23.01                
Utkast til manual og erfaringsrapport for emne 6-8, baserer på opplegg for masterseminarene for kull 2012, Anna Lydia Svalastog, Marie Toreld​, Nina Kristoffersen.

Forskerseminar 06.02                
Artikkelutkast basert på Lene Westbys MA-oppgave; Lene Westby, Nina Kristoffersen.

Forskerseminar 27.02   
Artikkelutkast Espen Marius Foss.

Forskerseminar 13.03    
Fornyet prosjektbeskrivelse, søknad til Ekstrastiftelsen om midler til PhD prosjekt, Siv Vea Grønneberg.

Forskerseminar/samarbeidsmøte 20.03 kl. 10:00 – 14:00.                            
Tyrili FoU, Kampen, Oslo – møte om mulige samarbeidsformer kl. 10:00 – 14:00.

Workshop 27.03             
Bokworkshop antologi i psykososialt arbeid: Abstracts

Forskerseminar; studiebesøk og omvisning 24.04 kl. 12:00 – 15:00  
Besøk i Halden fengsel.

Konferanse 27.04 Torsdag, hel dag   
Konferanse NKL-nettverk, studiested Halden  
"Navigating Knowledge Landscapes’ First International Conference  
On Health and Person-Centered Care in Digital Society."  
Program for konferansen[finner du her.](http://www.fag.hiof.no/~kok/NKL-Preliminary-program-v-2.pdf)<http://knowledge-landscapes.hiim.hr/index.php/events/>

Temadag 08.05 Hel dag     
Til beste for brukerne. Om etikk, forskning og forskningsetikk med bl.a.  
Berge Solberg NTNU og Vidar Enebakk (leder av NESH)

Forskerseminar 22.05              
Oppfølging av januar-seminaret med Halden fengsel

Workshop tirsdag 30.05- onsdag 31.05 lunsj til lunsj  
Bokworkshop antologi i psykososialt arbeid: Førsteutkast bokkapittel

**Planer for forskerseminar høsten 2017**

**Tema forskerseminar:**

Aktuell debatt – Hvordan skrive debattartikler og hvordan møte kommentarer

Artikkelutkast fra f.eks. Eva Olsen og oppdatert utkast Andre Paulsen og Marie Toreld

**Annet:**

Sluttføre arbeidet med antologien i psykososialt arbeid